CELEX: 32016R2096
Language: hu
Date: 2016-11-30 00:00:00
Title: A Bizottság (EU) 2016/2096 rendelete (2016. november 30.) az 1254/2009/EU rendeletnek a polgári légi közlekedés védelmére irányuló közös alapkövetelményektől való eltérést és alternatív védelmi intézkedések elfogadását a tagállamok számára lehetővé tevő egyes feltételek tekintetében történő módosításáról (EGT-vonatkozású szöveg )

1.12.2016   
            
            
               HU
            
            
               Az Európai Unió Hivatalos Lapja
            
            
               L 326/7
            
         A BIZOTTSÁG (EU) 2016/2096 RENDELETE
   (2016. november 30.)
   az 1254/2009/EU rendeletnek a polgári légi közlekedés védelmére irányuló közös alapkövetelményektől való eltérést és alternatív védelmi intézkedések elfogadását a tagállamok számára lehetővé tevő egyes feltételek tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 4. cikke (4) bekezdésére,
   mivel:
   
               (1)
            
            
               Az 1254/2009/EU bizottsági rendelet (2) végrehajtása kapcsán szerzett tapasztalok azt mutatják, hogy – a jogi helyzet egyértelműsítése és az eltérő jogértelmezések elkerülése érdekében – pontosítani szükséges a kockázatfelmérésre vonatkozó követelményt és a rendeletben felsorolt egyes légiforgalom-kategóriákba tartozó tevékenységtípusokat.
            
         
               (2)
            
            
               Kivételes esetekben és az adott járat sajátos jellegét figyelembe véve egyes járatkategóriák esetében indokolt biztosítani a tagállamok számára azt a lehetőséget, hogy eltérhessenek az 1254/2009/EU rendeletben előírt tömegkorlátozásoktól. Az említett eltéréseket egyedi kockázatfelmérésnek kell megelőznie, továbbá lehetővé tenni az érintett járatokat fogadó tagállamoknak, hogy előzetes értesítést vagy jóváhagyatást írjanak elő.
            
         
               (3)
            
            
               Ezért az 1254/2009/EU rendeletet ennek megfelelően módosítani kell.
            
         
               (4)
            
            
               Az e rendeletben meghatározott intézkedések összhangban vannak a 300/2008/EK rendelet 19. cikkének (3) bekezdésében említett bizottság véleményével,
            
         ELFOGADTA EZT A RENDELETET:
   1. cikk
   Az 1254/2009/EU rendelet a következőképpen módosul:
   
               1.
            
            
               Az 1. cikk első mondata helyébe a következő szöveg lép:
               „A tagállamok eltérhetnek a 300/2008/EK rendelet 4. cikkének (1) bekezdése szerinti közös alapkövetelményektől, és alternatív védelmi intézkedéseket fogadhatnak el, amelyek a megfelelő hatóság által jóváhagyott kockázatfelmérés révén a védelem megfelelő szintjét biztosítják olyan repülőtereken vagy a repülőterek olyan elkülönített területein, amelyeken a forgalom az alábbi kategóriák közül legalább egyre korlátozódik:”
            
         
               2.
            
            
               Az 1. cikk 3. pontja helyébe a következő szöveg lép:
               
                           „3.
                        
                        
                           állami különjáratok, katonai járatok és rendfenntartó légi járatok”
                        
                     
         
               3.
            
            
               Az 1. cikk 10. pontja helyébe a következő 10., 11. és 12. pont lép:
               
                           „10.
                        
                        
                           vállalat tulajdonában lévő, 45 500 kilogrammnál kisebb maximális felszállótömegű légi járművekkel a saját személyzet és a viteldíj megfizetésére nem kötelezett utasok és áruk szállítására a vállalat üzletvitelének elősegítése céljából végzett repülés
                        
                     
                           11.
                        
                        
                           vállalat által írásos megállapodás alapján teljes egészében légijármű-üzemeltetőtől bérelt vagy tartósan bérelt, 45 500 kilogrammnál kisebb maximális felszállótömegű légi járművekkel a saját személyzet és a viteldíj megfizetésére nem kötelezett utasok és áruk szállítására a vállalat üzletvitelének elősegítése céljából végzett repülés
                        
                     
                           12.
                        
                        
                           45 500 kilogrammnál kisebb maximális felszállótömegű légi járművekkel a légi jármű tulajdonosa és a viteldíj megfizetésére nem kötelezett utasok és áruk szállítására végzett repülés”
                        
                     
         
               4.
            
            
               Az 1. cikk a következő bekezdéssel egészül ki:
               „A 10., a 11. vagy a 12. pont hatálya alá tartozó, de 45 500 kilogramm vagy annál nagyobb maximális felszállótömegű légi járművekkel végzett repülés esetén a megfelelő hatóság kivételes esetekben, eseti kockázatfelmérés alapján eltérhet a fenti kategóriákra előírt tömegkorlátozástól. A 45 500 kilogramm vagy annál nagyobb maximális felszállótömegű légi járművekkel üzemeltetett ilyen járatot fogadó tagállam – adott esetben az elvégezett kockázatfelmérés másolatát tartalmazó – előzetes értesítést vagy előzetes jóváhagyatást írhat elő. Az előzetes értesítésre, illetve jóváhagyatásra vonatkozó követelményről a tagállam írásban tájékoztatja a többi tagállamot.”
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. november 30-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 97., 2008.4.9., 72. o.
   
   
      (2)  A Bizottság 2009. december 18-i 1254/2009/EU rendelete a polgári légi közlekedés védelmére irányuló közös alapkövetelményektől való eltérést és alternatív védelmi intézkedések elfogadását a tagállamok számára lehetővé tevő feltételek meghatározásáról (HL L 338., 2009.12.19., 17. o.).